Mmoledi 2 | Beibele Inthaneteng | Phetolelo ya Lefase le Lefsa
2 Nna pelong ya ka ka re:+ “Bjale etla ke leke go go thabiša.+ Thabela tše dibotse.”+ Tšeo le tšona e be e le lefeela.
2 Ka re go lesego: “Ke bogaswi,”+ gomme ka re go lethabo:+ “Le hola’ng?”
3 Pelong ya ka ka naganišiša ka go thabiša nama ya ka ka beine,+ ge ke be ke le gare ke hlahla pelo ya ka ka bohlale,+ e bile ke phegeletše bošilo go ba go fihla ge ke bona go holega ga bana ba batho ka tšeo ba di dirilego ka tlase ga magodimo mehleng ya ge ba sa phela.+
4 Ke dirile mediro e megolo.+ Ke ikagetše dintlo;+ ka itemela dirapa tša merara.+
5 Ke itemetše ditšhemo le dirapa,+ go tšona ka bjala dihlare tša dienywa tša mehutahuta.
6 Ke ikagetše matamo a meetse+ gore ka ona ke nošetše sethokgwa seo se melago dihlare.+
7 Ke ikhweleditše bahlanka ba banna le ba basadi+ gomme ka ba le bahlanka bao ba belegetšwego lapeng la ka.+ Le gona, ka ba le diruiwa le dikgomo tše dintši gotee le mehlape e mentši ya dihuswane go feta bohle bao ba kilego ba ba gona pele ga ka Jerusalema.+
8 Ke ikgobeletše le silifera le gauta+ gotee le dithoto tšeo di hwetšwago dikgošing le dileteng feela.+ Ke ikhweleditše diopedi tša banna le tša basadi+ le dilo tšeo di thabišago+ barwa ba batho, e lego basadi ba bantši.+
9 Ke ile ka ba yo mogolo gomme ka golela pele go feta bohle bao ba kilego ba ba gona pele ga ka Jerusalema.+ Le gona, ka dula ke le bohlale.+
10 Tšohle tšeo mahlo a ka a bego a di duma, ga se ka a tima tšona.+ Ga se ka tima pelo ya ka lethabo la mohuta le ge e le ofe, ka gobane pelo ya ka e be e thabišwa ke dilo ka moka tšeo ke itapišeditšego tšona,+ gomme se ya ba moputso wa boitapišo bja ka ka moka.+
11 Nna ka retologela medirong ya ka ka moka yeo e dirilwego ke diatla tša ka le dilong tšeo ke itapišeditšego tšona,+ ka hwetša tšohle e le lefeela le go kitimiša phefo,+ gomme go be go se seo se holago ka tlase ga letšatši.+
12 Nna ka retologa ka bona bohlale+ le bogaswi le bošilo;+ ke eng seo motho yo a hlatlamago kgoši a ka se dirago? A ka dira feela selo seo se šetšego se dirilwe ke ba bangwe.
13 Nna ka bona gore bohlale bo hola kudu go phala bošilo,+ go etša ge seetša se hola kudu go phala leswiswi.+
14 Ge e le yo bohlale o bona dilo gabotse,+ eupša setlaela se fo sepela leswiswing.+ Le nna ke bone gore bohle ba tlelwa ke tše di swanago.+
15 Pelong ya ka ka re:+ “Seo se tlelago setlaela+ le nna se tla ntlela.”+ Go ba bohlale ga ka kudu nakong yeo go nthušitše’ng?+ Pelong ya ka ka re: “Tše le tšona ke lefeela.”
16 Yo bohlale le setlaela ga ba sa gopolwa go iša mehleng ya neng le neng.+ Matšatši a tlago a tla hwetša bohle ba šetše ba lebetšwe. Yo bohlale yena o tla hwa bjang? O tla hwa go etša setlaela.+
17 Ke ile ka hloya bophelo,+ ka gobane modiro wo o bego o dirwa ka tlase ga letšatši e be e le o nnyamišago,+ ka gobane tšohle e be e le lefeela le go kitimiša phefo.+
18 Ke ile ka hloya dilo ka moka tšeo ke bego ke itapišeditše tšona ka tlase ga letšatši,+ ka gobane ke be ke tla di šiela motho yo a bego a tla ntlhatlama.+
19 Ke mang yo a tsebago ge e ba e tla ba yo bohlale goba lešilo?+ Lega go le bjalo, o tla laola dilo ka moka tšeo ke itapišeditšego tšona le tšeo ke di dirilego ka bohlale ka tlase ga letšatši.+ Tše le tšona ke lefeela.
20 Pelo ya ka ya nyamišwa+ ke dilo ka moka tšeo ke itapišeditšego tšona ka tlase ga letšatši.
21 Go na le motho yo a itapišitšego ka go dira ka bohlale, tsebo le bokgoni,+ eupša motho yo a sego a itapiša ke yena a tlago go newa dilo tša motho yoo.+ Tše le tšona ke lefeela le bošula bjo bogolo.+
22 Motho o boelwa ke’ng boitapišong bja gagwe ka moka bjo a itapišetšago bjona a katana ka tlase ga letšatši?+
23 Mehla yohle ya go phela ga gagwe ke ya mahloko le matshwenyego,+ le bošego pelo ya gagwe ga e robale.+ Tše le tšona ke lefeela.
24 Ga go se se phalago gore motho a je le go nwa gomme a thabiše moya wa gagwe ka tše botse ka baka la boitapišo bja gagwe.+ Ke bone gore se le sona se tšwa seatleng sa Modimo wa therešo.+
25 Ke mang yo a jago+ le go nwa go mphala?+
26 Modimo wa therešo o neile motho yo a lokilego pele ga gagwe+ bohlale, tsebo le lethabo,+ eupša modiradibe o mo neile modiro wa go kgobokeletša le go kgobelela yo a lokilego pele ga Modimo.+ Tše le tšona ke lefeela le go kitimiša phefo.+